Rannsóknasetur í menningarfræðum á Bifröst Í dag var skrifað undir samkomulag um stofnun Rannsóknaseturs í menningarfræðum við Háskólann á Bifröst . Menningarleg starfsemi er veigamikill þáttur í íslensku samfélagi og skilar verulegum efnahagslegum og andlegum verðmætum til samfélagsins og er tónlistin skýrt dæmi um slíkt . Frekari rannsóknir á þessum sviðum eru taldar nauðsynlegar til að efla listgreinar . Nú þegar er kennt til meistaraprófs í menningarstjórnun við Háskólann á Bifröst . Öðrum aðilum , samtökum og fyrirtækjum , er heimil aðild að rannsóknasetrinu en samstarf um stofnunina er við Íslensku óperuna og Félag íslenskra hljómlistarmanna . Undir samkomulagið rituðu Ágúst Einarsson , rektor Háskólans á Bifröst , Bjarni Daníelsson , óperustjóri , og Björn Árnason , formaður Félag íslenskra hljómlistarmanna .